3 ລ້ານຄົນໄດ້ຮັບຜົນກະທົບ ຈາກນໍ້າຖ້ວມທີ່ປາກີສຖານ
ປະຊາຊົນຢ່າງນ້ອຍ 1400 ຄົນເສຍຊີວິດ ຂະນະທີ່ຝົນທີ່ຍັງຕົກໜັກ ຢູ່ຕໍ່ມາ ແລະຂັດຂວາງຕໍ່ການຊ່ອຍກູ້ໄພນໍ້າຖ້ວມ ໃນພາກຕາເວັນຕົກສຽງເໜືອ ຂອງປາກີສຖານ.
ຝົນຍັງສືບຕໍ່ຕົກລົງມາຢ່າງໜັກໃນພາກຕາເວັນຕົກສຽງເໜືອ ຂອງປາກີສ ຖານໃນວັນອັງຄານມື້ນີ້ ບ່ອນທີ່ເກີດນໍ້າຖ້ວມ ຢ່າງຮ້າຍແຮງທີ່ສຸດໃນ ປະວັດສາດ ແລະໄດ້ເອົາຊີວິດຜູ້ຄົນໄປແລ້ວຢ່າງນ້ອຍ 1400 ຄົນນັ້ນ ຄວາມພະຍາຍາມຊ່ອຍບັນເທົາທຸກໄດ້ຖືກຂັດຂວາງ ຍ້ອນ ຖະໜົນຫົນ ທາງຖືກນໍ້າຖ້ວມ ແລະຂົວກໍໄດ້ຖືກນໍ້າພັດ ໄຫລໜີໄປ ຕລອດທັງສາທາລະນູປະໂພກຕ່າງໆ ກໍໄດ້ ຮັບຄວາມເສຍຫາຍ ສະຫະປະຊາຊາດກ່າວວ່າ ນໍ້າຖ້ວມຄັ້ງນີ້ໄດ້ສົ່ງຜົນກະທົບຕໍ່ປະຊາຊົນ ຫລາຍກວ່າ 3 ລ້ານຄົນ ພວກທ່ີລອດຊີວິດມາບາງຄົນໄດ້ຈົ່ມວ່າ ກ່ຽວກັບການຮັບມືຂອງລັດຖະ ບານຕໍ່ໄພຫາຍຍະນະຄັ້ງນີ້ ກອງທຶນເດັກຂອງສະຫະປະຊາຊາດກ່າວວ່າ ມີຄວາມຕ້ອງການເຂົ້າປາອາຫານ ແລະນໍ້າດື່ມນໍ້າໃຊ້ທີ່ສະອາດເປັນທີ່ສຸດ ແລະວ່າຄວາມສາມາດ ບົ່ມຊ້ອນທ່ີຈະມີ ການລະບາດຂອງເຊື້ອໂຣກຕ່າງໆທີ່ເກີດຈາກນໍ້າເປື້ອນ ນັ້ນ ແມ່ນເປັນຄວາມກັງວົນ ເປັນຫ່ວງອັນໃຫຍ່ຫລວງ ອົງການອາຫານໂລກກ່າວວ່າ ຕົນກໍາລັງປະຕິບັດງານຊ່ວຍເຫລືອຢູ່ໃນເຂດທີ່ ຖືກກະທົບຮ້າຍແຮງທີ່ສຸດ ຂອງເມືອງ Peshawar, Mardan, Charsadda ແລະ Nowshera ແລະວ່າອາດມີປະຊາຊົນຮອດ 2 ລ້ານຄົນໃນຂົງເຂດ ທີ່ຕ້ອງການການຊ່ວຍເຫລືອດ້ານອາຫານ ໂຄສົກສະພາກາແດງທີ່ກຸງວໍຊິງຕັນ ກ່າວກັບວີໂອເອວ່າ ມີຄວາມສ່ຽງໃນອັດຕາສູງຫລາຍ ທີ່ວ່ານໍ້າຈະເປິະເປື້ອນເປັນພິດໃນບັນດາຂົງເຂດທີ່ຖືກກະທົບນັ້ນ